Leatitia Pople skryf op 11 April op Netwerk24 oor ’n besoek aan die KKNK wat soortgelyk is aan ’n reis, met ’n legio indrukke en talle stories.
Om ’n kunstefees soos die Klein Karoo Nasionale Kunstefees in Oudtshoorn by te woon is soortgelyk aan reis – jy ervaar ’n legio indrukke, beleef talle stories uit soveel verskillende oorde dat jou hart en gees nie anders kan as om behoorlik uit te sit nie.
Daar is die gewilde Uitkampteater waar jy vir net R20 ’n belewenis vir die sinne koop en wat ’n jonger generasie teaterskeppers na die binnekring bring, die kinderteater is op sy sterkste nog en dan is daar die stewige aanbod in die teaters waarvoor jy dan nou eintlik hier is.